(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ KB΄

Δευτέρα 5 Νοεμβρίου 2018

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Άδεια απουσίας του Βουλευτή κ. Κ. Κουκοδήμου, σελ.   
2. Ανακοινώνεται ότι ο Πρόεδρος του ΣΥΡΙΖΑ και 49 Βουλευτές του Κόμματός του υπέβαλαν πρόταση για την αναθεώρηση διατάξεων του Συντάγματος, σελ.   
3. Επί διαδικαστικού θέματος, σελ.

ΠΡΟΕΔΡΕΥΩΝ

ΓΕΩΡΓΙΑΔΗΣ Μ. , σελ.

ΟΜΙΛΗΤΕΣ

Α. Επί διαδικαστικού θέματος:  
ΓΕΩΡΓΙΑΔΗΣ Μ. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΚΒ΄

Δευτέρα 5 Νοεμβρίου 2018

Αθήνα, σήμερα στις 5 Νοεμβρίου 2018, ημέρα Δευτέρα και ώρα 17.00΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Θ΄ Αντιπροέδρου αυτής κ. **ΜΑΡΙΟΥ ΓΕΩΡΓΙΑΔΗ**.

**ΠΡΟΕΔΡΕΥΩΝ (Μάριος Γεωργιάδης):** Κυρίες και κύριοι συνάδελφοι, αρχίζει η συνεδρίαση.

Έχω την τιμή να ανακοινώσω προς το Σώμα ότι ο Πρόεδρος του ΣΥΡΙΖΑ και σαράντα εννέα Βουλευτές του κόμματός του υπέβαλαν πρόταση για την αναθεώρηση διατάξεων του Συντάγματος.

Η πρόταση θα τυπωθεί, θα διανεμηθεί στις κυρίες και στους κυρίους συναδέλφους και θα ακολουθηθεί η προβλεπόμενη από το Σύνταγμα και τον Κανονισμό της Βουλής διαδικασία.

Επίσης, έχω την τιμή να σας ανακοινώσω ότι ο Βουλευτής Πιερίας κ. Κωνσταντίνος Κουκοδήμος ζητεί άδεια ολιγοήμερης απουσίας στο εξωτερικό από 11 Δεκεμβρίου 2018 έως 14 Δεκεμβρίου 2018, για προσωπικούς λόγους. Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Μάριος Γεωργιάδης):** Συνεπώς η Βουλή ενέκρινε τη ζητηθείσα άδεια.

Κυρίες και κύριοι συνάδελφοι, στο σημείο αυτό θα ήθελα να σας ενημερώσω ότι στο προγραμματισμένο για σήμερα δελτίο επικαίρων ερωτήσεων υπήρχαν προς συζήτηση τέσσερις επίκαιρες ερωτήσεις πρώτου κύκλου και έντεκα δεύτερου κύκλου, αλλά σύμφωνα με ενημέρωση της Γραμματείας της Κυβέρνησης δεν θα συζητηθεί καμμία εξ αυτών για τους εξής λόγους και συγκεκριμένα:

Η πρώτη με αριθμό 109/29-10-2018 επίκαιρη ερώτηση πρώτου κύκλου του Βουλευτή Κιλκίς της Νέας Δημοκρατίας κ. Γεωργίου Γεωργαντά προς τον Υπουργό Υγείας, με θέμα: «Καταγγελία σε βάρος του διοικητή του νοσοκομείου Κιλκίς για βιαιοπραγία σε εργαζόμενη», δεν θα συζητηθεί λόγω κωλύματος –αιτία: φόρτος εργασίας- του Αναπληρωτή Υπουργού Υγείας κ. Παύλου Πολάκη.

Η δεύτερη με αριθμό 100/25-10-2018 επίκαιρη ερώτηση πρώτου κύκλου της Βουλευτού Αττικής της Δημοκρατικής Συμπαράταξης ΠΑΣΟΚ - ΔΗΜΑΡ κ. Παρασκευής (Εύης) Χριστοφιλοπούλου προς την Υπουργό Προστασίας του Πολίτη, με θέμα: «Με δεμένα χέρια η Ελληνική Αστυνομία ενώ ανθεί η παρανομία στα ελληνικά πανεπιστήμια», δεν θα συζητηθεί λόγω κωλύματος της Υπουργού Προστασίας του Πολίτη κ. Όλγας Γεροβασίλη, εξαιτίας ανειλημμένων υποχρεώσεων.

Επίσης, η πρώτη με αριθμό 110/29-10-2018 επίκαιρη ερώτηση δεύτερου κύκλου του Βουλευτή Λάρισας της Νέας Δημοκρατίας κ. Μάξιμου Χαρακόπουλου προς την Υπουργό Προστασίας του Πολίτη, με θέμα: «Νέα έξαρση των κρουσμάτων βίας από περιθωριακούς χώρους», δεν θα συζητηθεί λόγω κωλύματος της Υπουργού Προστασίας του Πολίτη κ. Όλγας Γεροβασίλη, εξαιτίας ανειλημμένων υποχρεώσεων.

Η τέταρτη με αριθμό 115/30-10-2018 επίκαιρη ερώτηση πρώτου κύκλου του ΣΤ΄ Αντιπροέδρου της Βουλής και Βουλευτή Λάρισας του Κομμουνιστικού Κόμματος Ελλάδας κ. Γεωργίου Λαμπρούλη προς τον Υπουργό Οικονομικών**,** με θέμα: «Για τους απολυμένους εργαζόμενους των Ενώσεων Αγροτικών Συνεταιρισμών (ΕΑΣ) Λάρισας, Ελασσόνας, Φαρσάλων», δεν θα συζητηθεί λόγω κωλύματος του Υπουργού Οικονομικών κ. Τσακαλώτου, διότι βρίσκεται στο Eurogroup.

Επίσης, η τέταρτη με αριθμό 80/19-10-2018 επίκαιρη ερώτηση δεύτερου κύκλου του Βουλευτή Αρκαδίας της Δημοκρατικής Συμπαράταξης ΠΑΣΟΚ - ΔΗΜΑΡ κ. Οδυσσέα Κωνσταντινόπουλου προς τον Υπουργό Οικονομικών, με θέμα: «Διαδικασία αδειοδότησης και αναδρομικής φορολόγησης των εταιρειών διαδικτυακού στοιχηματισμού», δεν θα συζητηθεί λόγω κωλύματος του Υπουργού Οικονομικών κ. Τσακαλώτου, διότι βρίσκεται στο Eurogroup.

Η πέμπτη με αριθμό 77/17-10-2018 επίκαιρη ερώτηση δεύτερου κύκλου του Ανεξάρτητου Βουλευτή Μεσσηνίας κ. Δημητρίου Κουκούτση προς τον Υπουργό Οικονομικών, με θέμα: «Ανακεφαλαιοποίηση και αναδιάταξη του ελληνικού τραπεζικού τομέα», δεν θα συζητηθεί λόγω κωλύματος του Υπουργού Οικονομικών κ. Τσακαλώτου, διότι βρίσκεται στο Eurogroup.

Η δέκατη με αριθμό 19/3-10-2018 επίκαιρη ερώτηση δεύτερου κύκλου του Βουλευτή Ηλείας της Δημοκρατικής Συμπαράταξης ΠΑΣΟΚ - ΔΗΜΑΡ κ. Ιωάννη Κουτσούκου προς τον Υπουργό Οικονομικών, με θέμα: «Το υπόλοιπο του ταμείου Μολυβιάτη», δεν θα συζητηθεί λόγω κωλύματος του Υπουργού Οικονομικών κ. Τσακαλώτου, διότι βρίσκεται στο Eurogroup.

Η ενδέκατη με αριθμό 17/2-10-2018 επίκαιρη ερώτηση δεύτερου κύκλου του Βουλευτή Α΄ Θεσσαλονίκης της Ένωσης Κεντρώων κ. Ιωάννη Σαρίδη προς τον Υπουργό Οικονομικών, με θέμα: «Αξιοποίηση του λογαριασμού της εισφοράς του ν.128/75 για την αρωγή των πυρόπληκτων της ανατολικής Αττικής», δεν θα συζητηθεί λόγω κωλύματος του Υπουργού Οικονομικών κ. Τσακαλώτου, διότι βρίσκεται στο Eurogroup.

Η δεύτερη με αριθμό 101/25-10-2018 επίκαιρη ερώτηση δεύτερου κύκλου του Βουλευτή Β΄ Αθηνών της Δημοκρατικής Συμπαράταξης ΠΑΣΟΚ - ΔΗΜΑΡ κ. Ανδρέα Λοβέρδου προς τον Υπουργό Δικαιοσύνης, Διαφάνειας και Ανθρωπίνων Δικαιωμάτων, με θέμα: «Συνεπιμέλεια τέκνων», δεν θα συζητηθεί λόγω κωλύματος –αιτία: φόρτος εργασίας- του Υπουργού Δικαιοσύνης, Διαφάνειας και Ανθρωπίνων Δικαιωμάτων κ. Καλογήρου.

Η έκτη με αριθμό 68/16-10-2018 επίκαιρη ερώτηση δεύτερου κύκλου του Βουλευτή Φθιώτιδας της Νέας Δημοκρατίας κ. Χρήστου Σταϊκούρα προς τον Υπουργό Οικονομικών, με θέμα: «Χρηματοδότηση δράσεων από προϊόντα εγκληματικών ενεργειών κατά του ελληνικού δημοσίου και διάθεση ποσού για κοινωνικούς σκοπούς», δεν θα συζητηθεί λόγω κωλύματος –αιτία: φόρτος εργασίας- του Αναπληρωτή Υπουργού Οικονομικών κ. Γεωργίου Χουλιαράκη.

Η ένατη με αριθμό 36/8-10-2018 επίκαιρη ερώτηση δεύτερου κύκλου του Βουλευτή Φθιώτιδας της Νέας Δημοκρατίας κ. Χρήστου Σταϊκούρα προς τον Υπουργό Οικονομικών, με θέμα: «Επισκόπηση δαπανών φορέων γενικής κυβέρνησης», δεν θα συζητηθεί λόγω κωλύματος –αιτία: φόρτος εργασίας- του Αναπληρωτή Υπουργού Οικονομικών κ. Γεωργίου Χουλιαράκη.

Η τρίτη με αριθμό 99/24-10-2018 επίκαιρη ερώτηση πρώτου κύκλου του Βουλευτή Επικρατείας του Λαϊκού Συνδέσμου - Χρυσή Αυγή κ. Χρήστου Παππά προς τον Υπουργό Εθνικής Άμυνας με θέμα: «Επιτακτική η ανάγκη αυξήσεως της στρατιωτικής θητείας», δεν θα συζητηθεί.

Η έβδομη με αριθμό 55/11-10-2018 επίκαιρη ερώτηση δεύτερου κύκλου του Βουλευτή Α΄ Πειραιώς του Λαϊκού Συνδέσμου - Χρυσή Αυγή κ. Νικολάου Κούζηλου προς την Υπουργό Προστασίας του Πολίτη, με θέμα: «Ανεξέλεγκτη η κατάσταση στο κέντρο φιλοξενίας προσφύγων στο Σκαραμαγκά», δεν θα συζητηθεί.

Η όγδοη με αριθμό 2/1-10-2018 επίκαιρη ερώτηση δεύτερου κύκλου του Βουλευτή Β΄ Πειραιώς του Λαϊκού Συνδέσμου - Χρυσή Αυγή κ. Ιωάννη Λαγού προς την Υπουργό Προστασίας του Πολίτη, με θέμα: «Αναίτια βία άσκησε η ΕΛ.ΑΣ. στη διαδήλωση της Θεσσαλονίκης που διεξήχθη ενάντια στη Συμφωνία των Πρεσπών», δεν θα συζητηθεί.

Τέλος, η τρίτη με αριθμό 111/29-10-2018 επίκαιρη δεύτερου κύκλου του Βουλευτή Αττικής του Λαϊκού Συνδέσμου - Χρυσή Αυγή κ. Ηλία Κασιδιάρη προς τον Υπουργό Εθνικής Άμυνας με θέμα: «Αδιαφανής διαχείριση μυστικών κονδυλίων», δεν θα συζητηθεί, διότι ο Υπουργός απάντησε σε όμοια ερώτηση του Βουλευτή της ίδιας Κοινοβουλευτικής Ομάδας και θεωρεί ότι η υπόθεση έχει λήξει με την έγγραφη απάντησή του.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Μάριος Γεωργιάδης):** Με τη συναίνεση του Σώματος και ώρα 17.10΄ λύεται η συνεδρίαση για την προσεχή Πέμπτη 8 Νοεμβρίου 2018 και ώρα 9.30΄, με αντικείμενο εργασιών του Σώματος: α) κοινοβουλευτικό έλεγχο, συζήτηση επικαίρων ερωτήσεων και β) νομοθετική εργασία, σύμφωνα με την ημερήσια διάταξη που έχει διανεμηθεί.

**O ΠΡΟΕΔΡΟΣ ΟΙ ΓΡΑΜΜΑΤΕΙΣ**